**הכנה למבחן בכלכלה**

**שיעור 1 – עמ' 1-8**

1. **שלוש תקופות**

|  |  |
| --- | --- |
| התקופה | מאפיינים |
| העשורים  הראשונים  1973-1948 | 1. מעורבות ממשלתית וריכוזית. הממשלה מחזיקה את רוב המפעלים. 2. שע"ח קבוע נקבע ע"י הממשלה. 3. סוציאליסטית אך לא סוציאלית (אין תמיכה גדולה בעניים), יש סובסידיות אך אין קצבאות 4. גל עליה גדול מקום עד לתחילת ה-50 (אוכלוסייה הכפילה את עצמה). 5. צמיחה מואצת (רואים בגרף מ-69-73) בין השאר בזכות השילומים, כסף שהביאו עולים, תרומות וסיוע, וכן פיתוח תעשייתי משמעותי. 6. סיוע כספי לישראל כ-80% מהתוצר בתחילת ה-50, וירד עם השנים. 7. החוב הציבורי החיצוני (לחו"ל) הולך וגדל. 8. הוצאות המגזר הציבורי במגמת עלייה מ-30% ומעלה. |
| העשור האבוד  1985-1973 | 1. החוב הציבורי החיצוני הלך וגדל. לאחר סיום השילומים, ולפני הסיוע מארה"ב, הגדלת התוצר חייב להגדיל את הוצאות הממשלה ולכן החוב גדל (150-200% בשנת 1985). 2. הוצאות המגזר הציבורי מגיעות לשיא של כ-80% (מעיד על גידול חד בהוצאות הממשלה. הגידול חל מהגדלת הוצאות ביטחון ורווחה). 3. כ-20% גירעון ביחס לתוצר בשנה. הציבור חויב לשלם את החוב דרך הגדלת המסים ודרך מלווה חובה למדינה. 4. דרך נוספת להתמודדות הייתה הדפסת כסף שהובילה להיפר אינפלציה שבשיאה הגיעה ל-450%. 5. משבר הנפט 1973 ו-1979 והחרם הערבי הובילו למיתון בעולם והשפיעו גם על ישראל. 6. נפילת הבורסה ב-1983 לאחר פיצוץ בועת מניות הבנקים, הבנקים הולאמו ביחד עם חובותיהם, הדבר רק הגביר את האינפלציה. 7. מהפך 1977 וליברליזציה בכלכלה. שע"ח נייד והציבור רץ לקנות דולרים מה שהוביל לפיחות, לייקור היבוא ולהגברת האינפלציה עקב הגידול בחוב (הליבריזציה משיגה תוצאה הפוכה מהמצופה). 8. בסוף התקופה נקבעת תכנית ייצוב בשת"פ ממשלה, תעשיינים והסתדרות. נקבעו הקפאת העלאת מחירים ושכר, וחזרה לשע"ח קבוע. צמצום הוצאות הממשלה, הקטנת הממשלה וליברליזציה. |
| העשורים  העכשוויים 1985 ואילך | 1. **ליברליזציה שמאופיינת ב:** 2. **הפרטה** (כסף ממכירה ומהכנסת מסים). ההפרטה הובילה גם לפיטורי עובדים, אולם במצב של תעסוקה מלאה הם מצאו עבודה חדשה והמפעלים שהתייעלו הרוויחו. 3. **פתיחה לסחר** – פחות מונופולים יותר תחרות שמובילה להורדת מחירים (למשל מהפכת הסלולאר). 4. **שינוי מבנה ענפי** – מ-14.6 ל-2.3 אחוז עיסוק בחקלאות (שנות ה-50 / 2010), שירותים מ-49.4 ל-66.4 (כחלק מפיתוח הכלכלה), תעשייה מ-24 ל-35 (בשבעים) ל-21.7 (2010), בנייה מ-11.6 ל-9.6. **בעיקר עלייה בשירותים וירידה בחקלאות.** 5. **החוב הציבורי הלך וירד**, והחל מאמצע העשור הקודם הפך להיות חוב ציבורי חיצוני שלילי (בשנת 2000 עמד על 100%, וכיום עומד על 60%). 6. הוצאות המגזר הציבורי במגמת ירידה החל משנות ה-90 ועומדים כיום על בסביבות 40%. 7. גרעון של 2-3 אחוזי תוצר בשנה. 8. אינפלציה אפסית. 9. העלייה הרוסית בהתחלה הכבידה אך סייעה לצמיחה בטווח הארוך. 10. התפתחות ההיי-טק. 11. עד 2004 גדל האי שיווין, אך בשנים האחרונות מגמה זו נבלמת. 12. ירידה הולכת וגדלה בפריון הנשים, אך עדיין גבוה ביחס ל-OECD. |

1. **בדרך כלל התוצר השנתי נמצא בעלייה**. **חריגים** – האטה מתמשכת יחסית בצמיחה **בעשור האבוד** והתכווצות בתוצר אחרי **שנת 2000 בשל פיצוץ בועת ההייטק והאנתיפאדה שנייה.**

**שיעור 2 עמ' 9-17 תוצר וצמיחה**

1. **התוצר לנפש** בין 2006-1969 עלה ביותר מפי 2. זהו **מדד ליכולת הייצור של המשק**.
2. הלמ"ס מודד את התוצר ע"י מדידת צד הצריכה (לא את המקורות אלא את השימושים), נכון במיוחד במשק סגור. המדד נועד לבחון את אפשרות הצריכה שלנו, את הרווחה החומרית במשק.
3. **משק סגור**: התוצר שווה לצריכה ממשלתית+ צריכה פרטית+ השקעה I=Y+G+C

**משק פתוח**: מוסיפים לתוצר את הייצוא נטו (ייצוא בהפחתת הייבוא) C+G+I+NX=Y

Y=תוצר, C=צריכה פרטית, G=צריכה ממשלתית, I=השקעה, NX= (EX-IM) =יצוא נטו

1. עד תחילת שנות 2000 היה לישראל עודף יבוא על יצוא. לאחר מכן העודף התאפס ואף עברנו לעודף יצוא על יבוא.
2. התוצר (בעצם הצריכה) הוא מדד טוב למדי לייצור, ולכן גם לאפשרויות הצריכה של המשק בכללותו, וזו קשורה ברווחה – **רמת החיים החומרית של האזרחים**.
3. **מה התוצר לא מודד?**
   1. כלכלה שחורה (בישראל האומדן שלה הוא של כ-10%).
   2. פעילות משק הבית: אנחנו נספור העסקה של עוזרת בית אם היא מדווחת, אך לא כשאנחנו שוטפים את הרצפה בבית, למרות שמדובר באותו הערך של שירות.
   3. לא מדייק במדידת איכות חיים, שיש בה יותר מאשר היבטים חומריים שנמדדים בכסף (למשל, מצב איכות הסביבה). קרי מקרין גם על איכות החיים, אם כי לא מדויק.
4. מקום המדינה ועד שנות השבעים התוצר לנפש בישראל עלה וצמצמם את הפער ביחס לארה"ב, אך מאז צמצום הפערים נעצר ועומד על כ-65% ביחס לנתון האמריקאי.
5. **צמיחה בטווח הארוך**
   1. הגדלת השקעות K (במובן הון פיזי – מכונות וציוד);
   2. כוח העבודה (עובדים) L;
   3. התקדמות הטכנולוגיה A;

פונקציית ייצור: **Y=A\*f(K,L)**ייצור כפונקציה של (הון פיזי ועבודה)X טכנולוגיה

1. בעבר לא היה הבדל בין היבשות וההתקדמות הייתה איטית. המהפכה התעשייתית גם הגדילה משמעותית את התוצר וגם את הפערים בין היבשות.
2. **חלק מהצמיחה החומרית לא מבוטאת במדד**. למשל, מחשבים איכותם עלתה, אך לא רק שלא התייקרו, הם אפילו הוזלו כתוצאה מההתפתחות הטכנולוגית.
3. קיימת דילמה קבועה **בין צריכה פרטית לבין השקעה.** נדרש איזון אופטימלי למשק בין צריכה להשקעה ובכל מקרה ההשקעה היא מוגבלת ולא אין סופית.
4. **טכנולוגיה -** ישראל כיום מייצרת יותר תפוקה חקלאית משיצרה עם קום המדינה, כל זאת עם פחות עובדים בזכות שיפורים טכנולוגיים – כגון טפטפות, שהובילו להקטנת צריכת המים ועלייה בייצור, שימוש בדשנים.
5. **חסמים לצמיחה** - בטווח ארוך - חוסר יציבות פוליטית, מצב בטחוני רעוע, וכיו"ב. (מדגים על ההבדלים בין מזרח אירופה לאפריקה מבחינת התוצר לנפש בשנת 2001 שאינם בהכרח בשל חוסר בעבודה ומשאבים).
6. **התנודתיות בצמיחה בישראל- מחזורי עסקים**
   1. עד 73 צמיחה גבוהה מאוד ותנודתית;
   2. משנת 1973 צמיחה יותר מתונה ופחות תנודתית.
   3. בגרף (בעמ' 12) ניתן לראות שהצמיחה בכמה אפיזודות שלילית (52-53, 66-27, סוף שנות ה-80, 2001, 2009).
7. **סיבות למחזורי עסקים**
   1. שוק לביקוש (זעזוע לביקוש(
   2. שוק להיצע
   3. מדיניות מוניטרית
   4. גורמים אד-הוקים, חד פעמיים (אסונות טבע, מלחמות וכו').
8. הגורמים הדומיננטיים הם השוק לביקוש (הגורם הכי משמעותי) והשוק להיצע.
9. **שוק (זעזוע) לביקוש** – קיינסטען שבני אדם מתנהלים לעיתים בצורה **אופטימית ולא רציונלית**  animal spirit לדוגמה, בהשקעות בבורסה, נדל"ן וביטקויין ("כולם משקיעים"). החלטות בהתבסס על התפיסות אופטימיות או אימפולסיביות. מנגד, כשיש פרסום ש"מפוצץ את הבועה" הביקוש חוטף זעזוע שלילי. שוק (זעזוע). בביקושים - מצב של שינוי חריג ובלתי צפוי בביקושים של הציבור (למשל באינתיפאדה השנייה צנחו במפתיע הביקושים לתיירות בישראל). הזעזוע עשוי להיות חיובי בעיקר ע"י הזרמת ביקושים ע"י הממשלה. לזאת התכוון קיינס כשדיבר על יצירת המכפיל בהשקעות ממשלתיות ע"מ לצאת ממיתון. בנוסף, למשק קטן כמו ישראל, שיפור בהיקף המסחר העולמי הוא זעזוע ביקוש ליצוא הישראלי.
10. **שוק (זעזוע) להיצע** – הטכנולוגיה לא בהכרח מתפתחת בקצב אחיד. את המשבר ב-2001 ניתן להסביר גם ע"י חוסר לינאריות בשיפורים הטכנולוגיים. ב-2000 שיא בועת ההיי טק, אשר התפוצצה. אבל זעזוע (שוק) בהיצע אינו קשור בהכרח רק לשיפורים טכנולוגיים. מדובר במצב של שינוי פתאומי בכמויות או במחירים של מוצרים הנצרכים בשוק. למשל - זעזוע היצע שלילי התקיים בשנות ה-70 עקב משבר הנפט ויצירת מחסור מלאכותי בנפט ועלייה של המחיר, דבר שגרם לעצירת הצמיחה במערב. זעזוע כזה בהיצע יכול להיות גם חיובי. למשל - ההשפעה של מדיניות השמיים הפתוחים על מחירי הטיסות, שיצרו היצף של היצע וירידת מחירים דרמטית, דבר שעשוי לייצר השפעה על כל המשק. דוגמה נוספת לזעזוע היצע חיובי – אחרי 67 , כניסת עובדים מהשטחים לישראל אפשר כוח עבודה זול.
11. **לסיכום:** הטבע האנושי הוא אופטימי בצורה מוגזמת ולכן רכישה מוגזמת ולאחר מכן נפילה תקרה במחזוריות, ובמקביל ההתפתחות הטכנולוגית מתרחשת בצורה לא לינארית ולכן גם כאן צפויה מחזוריות.
12. **הכלכלה הישראלית – "**בודקים דופק" בכלכלה הישראלית, באמצעות בחינת שיעורי צמיחה (**צמיחה** – גידול בתוצר**; מיתון** – ירידה או קיפאון של התוצר: ההגדרה הפופולרית היא שני רביעים של צמיחה שלילית; **האטה** – גידול בתוצר מתחת לממוצע**).**
13. **המיתון של 52-53 -** בשנים 51-55 ניתן לראות מגמת האטה משמעותית בצמחית התוצר, ירידה בהשקעה ובצריכה הציבורית, והאטה בצריכה הפרטית (לכאורה שוק לביקוש). מגמה דומה ניתן לראות ב-53 – שנות הצנע, בישראל אין הרבה מט"ח. העדר מקורות הקטין את הצריכה. הסכם השילומים עם גרמניה ב-53 הוציא את ישראל מהמשבר ב- 54.
14. **המיתון של 1966-67** – ב-64 השילומים מסתיימים (עד 65 יש עוד עליה מסוימת בתוצר, עליה בצריכה ובייצוא ואבטלה נמוכה). ב-66 התוצר הופך ל-1% דהיינו אין צמיחה, ההשקעה יורדת משמעותית, הצריכה הפרטית יורדת משמעותית, הייצוא גדל והאבטלה עולה. ירידת הצריכה הפרטית מצביעה על שוק לביקוש (ראו גם הירידה בהשקעה). ביציאה מהמיתון אפשר לראות השקעה גדולה, צמיחה בצריכה, עלייה משמעותית בייצור וירידה של האבטלה. ככלל נהוג לומר שמלחמות עוזרות לצאת ממיתון (בטווח הקצר מחזירה למצב של צמיחה בשל הייצור במשק).
15. **מיתון 89 משמעותי פחות (האטה) –** התוצר אמנם ירד, אך הפערים אינם משמעותיים, גם הירידה בהשקעה פחותה יחסית, הצריכה הציבורית דווקא עלתה. הצריכה הפרטית ירדה משמעותית והאבטלה גדלה – מיתון של ביקושים (זעירא מקשר זאת לאינתיפאדה, יניב לתוכנית הייצוב ותהליכים במשק בעקבותיה, שייצרו שינוים רבים במשק – מעבר ממשק מתוכנן לקפיטליסטי, נוצר הרס יצירתי. מפעלים רבים נסגרו, אבטלה גדלה, בטווח הרחוק הפתיחה לייבוא השתלמה, אך בטווח הקצר אפשר לראות השפעות בעיתיות).
16. **המיתון של השנים 99-97? –** התוצר ירד (שיעורי שינוי בקצב צמיחת התוצר) ההשקעה ירדה, הצריכה הציבורית ירדה, הצריכה הפרטית ירדה מעט, היצור מזגזג והאבטלה נותרה ללא שינוי. האם מדובר במיתון? בישראל, התנודות בשיעור צמיחת התוצר יורדות לפעמים מתחת לאפס. במקומות אחרים, שבהן גרף הצמיחה יותר תלול, יכול להיות מצב שמה שאצלנו האטה יחשב אצלם מיתון. לפי ההגדרות הללו, לא מדובר במיתון אלא בהאטה. צמיחה הוא מונח שדן בתוצר, והתוצר הוא רק ביטוי של סך כל המקורות והשימושים במשק. ייתכן שמקור הצמיחה ישפיע על המסקנה שלנו לגבי ההחלטה האם מדובר במיתון או בהאטה. (איל ארגוב: אין בהכרח **הגדרה רשמית למושג "מיתון"**. ההגדרה הפופולרית היא שני רביעים של צמיחה שלילית. בארה"ב משתמשים באינדיקטורים רבים לצורך אפיון התקופה, והעובדה שאינדיקטור אחד או שניים ירדו לא יהפכו את המצב למיתון. חשוב גם להבחין בין מיתון להאטה, בה הצמיחה יותר איטית מיכולת הצמיחה של המשק.
17. **המיתון של 2001-2003 –** אחרי צמיחה גדולה בשנת 2000, יש ירידה חדה בכל הפרמטרים- התוצר כמעט אפס, ההשקעה שלילית, הצריכה הפרטית יורדת. גם ב-2003 ניתן לראות נתונים נמוכים, ובמקביל יש אבטלה גבוהה. ב-2004 רואים התאוששות בנתונים, למעט בצריכה הציבורית (בשל קיצוצים). הדבר נבע מהתפוצצות בועת הדוט-קום והאינתיפאדה השנייה (איל ארגוב מוסיף את הקושי במנהיגות הכלכלית בשנים 2001-2002. מאבקים בין בנק ישראל למשרד האוצר. ישראל באותה התקופה עם חוב שמקביל ל- 100% תוצר, ושר האוצר מחליט לקצץ בתקציב ב -2003).
18. **המיתון של 2009-8 משבר הסאב פריים –** בהמשך למיתון בארה"ב בשנת 2008 אפשר לראות ירידה משמעותית בתוצר, בהשקעה ובייצוא. אירוע מאוד נקודתי, שכן ניתן לראות שבשנת 2010 חלה עלייה בכל הפרמטרים למרות שבמדינות אחרות עדיין ניתן לראות סימני מצוקה שקשורים למיתון זה. **משבר הנדל"ן בעולם** – ירידת מחירי הנדל"ן נבעה מעליית הריבית בארה"ב שהביאה להגדלת סכומי ההחזר ללווים במשכנתאות ואלה לא הצליחו לעמוד בתשלומם וכשרצו למכור דירות כדי להחזיר משכנתאות נתקלו בהאטה בשוק הנדל"ן ואז השאירו הדירות לבנקים. מספר שנים קודם לכן, חוקקו בארה"ב שני חוקים, הראשון, הקל בתנאים בהם לווים יקבלו הלוואות, והשני מאפשר לקבל משכנתא על מלוא ערך הנכס בלי לתת מקדמה ממקורות עצמיים. כדי לממן את מתן המשכנתאות ללווים הבעייתיים, פנו הבנקים שנתנו ההלוואות למנגנון איגוח. מכשיר פיננסי זה נחשב בטוח, לכן, כאשר התברר שתזרים המזומנים של החזר החובות התאדה, כל הבנקים, גופי ההשקעה וקרנות הפנסיה שהחזיקו בהם-נותרו ללא כלום, ואז החלה הקריסה. הנכסים שנמכרו לבנקים שלא היו שווים, הובילו לכך שהבנקים לא יכלו עוד לתת הלוואות, מה שפגע בייצור ויצר משבר פיננסי. בועת הנדל"ן בארה"ב יצרה בועה דומה באירופה.
19. **סיבות להשפעות המתונות בישראל**
    1. היציבות והשמרנות של מערכת הבנקאות הישראלית (שלא רכשו את המשכנתאות המסוכנות) אפשרה לשמר את המצב ולמתן את ההשפעות של המצב העולמי בארץ.
    2. המשבר העולמי גרם לגידול מסוים בהשקעות בארץ. כספים שקודם לכן הושקעו בנדל"ן חו"ל הופנו להשקעה בארץ.
    3. העלייה הרוסית: הגידול המהותי בדרישה לדיור בשל העלייה נסתיים מס' שנים קודם, ולכן ב-2008 כשבארה"ב מחירי הדירות קרסו, כבר היינו בנקודת השפל של מחזור הנדל"ן, לא הייתה בישראל בועת נדל"ן ולא היה למחירים לאן לצנוח.
20. **עוד תובנות**
    1. כשאנשים נכנסים לשוק העבודה בזמן מיתון הדבר יכול להשפיע עליהם גם בטווח הארוך. הם מתחילים בשוק עבודה קשה יותר, בשכר נמוך יותר, אולי תפקיד פחות טוב, כך שנקודת המוצא נמוכה יותר.
    2. אם נסתכל על סך הוצאות הממשלה חלקי התוצר לאורך הזמן, נראה ירידה משנת 85 ועד 2018 (מעבר ממשק ריכוזי וסוציאליסטי לקיצוץ בגודל המגזר הציבורי). אם נסתכל על אותו הנתון ב-OECD נוכל לראות שסביב 2003 הוצאות המגזר הציבורי הגיעו לממוצע, ואח"כ ירדו מתחת לממוצע. עם הירידה עד 2003 קשה להתווכח והיא טבעית יחסית לגודל, אבל הירידה לאחר 2003 נכנסת כבר לדיונים תקציביים שמשפיעים על שיפוע הירידה. בשנים האחרונות הדברים יורדים מתחת לממוצע אך מתייצבים.
    3. המיתון של שנות ה-70 נבע בעיקר מעליית מחירי הנפט והסטת תקציב הממשלה לכיוון הביטחוני לאחר מלחמת יום כיפור.
    4. יש מנגנוני תיאום מול הזירה הבינ"ל, ולרוב, מיתון יהיה קשור בתהליכים דומים גם במדינות אחרות. אם זאת, יש גם מיתונים מקומיים (דוגמת המיתון ב-52).
21. **התמודדות עם המיתון - גישה קלאסית וגישה קיינסיאנית**

**הגישה הקלאסית –** לא להתערב. המשק מורכב משווקים תחרותיים שייצרו שיווי משקל. להתערבות יש מחיר ולא בטוח שהיא תועיל. בטווח ארוך המשק יתאושש ויחזור לצמוח.

**הגישה הקיינסיאנית -** "בטווח הארוך כולנו מתים", יש מספיק פגיעה באנשים וברווחתם בטווח הקצר שמצדיקה התערבות ממשלתית. **שתי גישות להתערבות:**

פיסקאלית (תקציבית), הגדלת ה-G (הגדלת הצריכה הציבורית) או הורדת המסים (שתי הדרכים יגדילו את התוצר כי יהיה יותר כסף פנוי, אבל יגדילו את הגרעון (יגדיל את התוצר לא רק בזכות הגדלת G אלא גם ע"י הגדלת C). דרך זו צריכה להיות תחומה בזמן עקב הגדלת הגרעון (יותר כסף יותר צריכה, עוזר למשק לצאת מהמיתון) – באחריות הממשלה;

התערבות כספית (מוניטרית) – השפעה על כמות הכסף – באחריות הבנק המרכזי (למשל ע"י שינוי הריבית והפיכת הלוואות למשתלמות יותר/פחות, או קניית/מכירת מט"ח).

1. **הביקורת על הגישה הקיינסיאנית:** טובה לטווח הקצר, אבל בטווח הארוך אנחנו יוצרים גרעון מצטבר; במציאות, אין חובה שהמכפיל הקיינסיאני יהיה גדול מאחד, הוא נע בין 0.8-1.5; אם הממשלה מגדילה את ההוצאות ונותנת לאזרחים את הכסף, האדם הרציונלי וצופה פני עתיד, יחסוך מתוך צפייה להעלאת מיסים. לכן המכפיל לא יהיה מעל 1.
2. **הריבית הנמוכה של בנק ישראל כיום היא בעצם ביטוי של הגישה הקיינסיאנית. כך גם משרד האוצר שמגדיל את הגרעון – התוצאה היא שהיום המדינה נמצאת בצמיחה.**
3. לפי קיינס, חיסכון ממשלתי מגביר את המיתון, והדרך הנכונה ליציאה מחובות היא ע"י השקעת כסף רב אף יותר.

**שיעור 3 עמ' 18-26**

1. **המונח צמיחה מתייחס לגידול כמותי ריאלי בתוצר – כמה מוצרים אנחנו מוכרים.** כלכלה מוניטרית עוסקת בערך הכספי של מה שאנו מוכרים. פדיון של עסק יכול לגדול או מגידול במכירת המוצרים או מעליית המחירים, **והכלכלה המוניטרית עוסקת בנושא המחירים.**
2. **מושגי המפתח בכלכלה מוניטרית: כסף, אינפלציה, שע"ח ומדיניות מוניטרית.**
3. **הקשר בין כלכלה לבטל"ם?** נתניהו תיאר באו"ם את השפעות הסנקציות על כלכלת איראן.
4. **שוק וכסף –** היסודות התיאורטיים של כלכלה מוניטרית.
5. **כלכלה** היא לא מדע של כסף, אלא של הקצאת משאבים.
6. **כסף –** כל אובייקט המשמש כאמצעי חליפין המקובל מבחינה חברתית וחוקית כתשלום עבור מוצרים, שירותים וסילוק חובות. **תפקיד הכסף:** אמצעי חליפין; יחידת ערך סטנדרטית; אמצעי לשמירת ערך.
7. **בסיס הכסף –** המזומן בציבור + הרזרבות שבבנקים המסחריים**.**
8. **כמות הכסף –** סך אמצעי התשלום= המזומן שבידי הציבור + העו"ש בבנקים המסחריים.
9. רק הבנק המרכזי מנפיק בסיס כסף – הוא מקבל לכך את המונופול מהמדינה.
10. **כוח הקנייה האמתי הוא כמות הכסף.**
11. **בישראל- בסיס הכסף כ-120 מיליארד ₪ וכמות הכסף כ- 380**.
12. כסף הוא לא רק מזומן, יש גם כסף שנמצא בבנקים – פקדונות עו"ש. בעת הוספת הבנקים לכלכלה נוצר כסף נוסף. הדגמה: מפקיד בבנק 100 < הבנק מלווה 80 < סה"כ כסף = 180
13. הבנקים המסחריים לא מחזיקים אצלם ברזרבות את כל הכסף שהם חייבים לציבור. אם כל הציבור ירצה למשוך את פיקדונות העו"ש שלו, הבנק לא יוכל להשיב כסף זה. מאפיין משמעותי של משבר פיננסי הוא אובדן האמון במערכת הפיננסים והבנקים (מכאן שקיום מערכת בנקאית דורשת אמון שהמערכת יציבה, ע"מ שלא יימשכו כל הכספים בבת אחת).
14. **הביקוש לכסף –** האלטרנטיבה להחזקת כסף היא פיקדון או אג"ח, שאינם נזילים אך מניבים ריבית. הריבית היא למעשה המחיר של החזקת הכסף (מה שמפסידים כשמחזיקים את נכסינו בצורת כסף ולא בצורה אחרת).
15. **גורמים שמשפיעים על ביקוש לכסף:**
    1. **ריבית – ככל שהריבית גבוהה יותר אנחנו משלמים יותר על החזקת כסף נזיל;**
    2. **ההיקף הכספי של הפעילות הכלכלית במשק – נדרש כסף כדי לקיים פעילות זו;**
    3. **יעילות המעבר מפיקדון לכסף;**
    4. **אינפלציה –** כשעליית מחירים שוחקת את ערך הכסף והחזקת כסף במזומן מאבדת ערך ככל שהאינפלציה עולה.
16. **מדיניות מוניטרית –** כלים לוויסות כמות הכסף במשק (כולל מחירו – הריבית) ע"י הבנק המרכזי במטרה להשיג יעדים כלכליים (למשל, יציבות מחירים).
17. **איך יכול הבנק המרכזי לווסת את בסיס הכסף?**
    1. **מימון פעילות ממשלתית** )"הדפסת כסף" בפועל או ע"י שינוי גובה החשבון של הממשלה בבנק המרכזי);
    2. **הלוואות לבנקים מסחריים** – אם יש בנק מסחרי שרוצה לתת הלוואות וחסר לו כסף ברזרבות, הוא לווה כסף מהבנק המרכזי תמורת ריבית.
    3. **עבודה ישירה מול הציבור (הלוואות)** – הצעת אג"ח של הבנק המרכזי תמורת ריבית.
    4. **קניית מט"ח או נכסים מקומיים תמורת שקלים**. בעיקר מדובר בקניית מט"ח. הבנק המרכזי יכול להדפיס שקלים ולקנות באמצעותם מט"ח.
18. כלי מרכזי הוא שינוי שער הריבית (מחיר הכסף) לצורך מענה לכמות הכסף המבוקשת במשק: ריבית נמוכה יותר, משמע היצע כסף גדול יותר. מאמצע שנות ה-90 הריבית במגמת ירידה. מ-2015 הריבית אפסית, בנובמבר 2018 הריבית הועלתה לראשונה מזה כ-7 שנים ל-0.25% (עדיין שיעור נמוך מאוד).
19. **אינפלציה** – עלייה מתמשכת ורחבה ברמת המחירים במשק. כלומר – ירידה בערכו המקומי של המטבע. מקובל למדוד את האינפלציה לפי שיעור השינוי השנתי במדד המחירים לצרכן (CPI). מדד זה עוקב אחרי המחיר של סל מוצרים שמייצג משק בית ממוצע בישראל. **כיצד נראית האינפלציה בישראל?** בראייה ארוכת טווח משנת 1952 מבחינים בעיקר בשיא הגדול בשנת 1984. מאז 2000 האינפלציה מתנדנדת בין שלילית ל-6%, כלומר נמוכה. עם זאת, היא חורגת לעיתים מהיעד והציפיות שהיו ממנה. בשלוש-ארבע השנים האחרונות האינפלציה בישראל אפסית, ורק בחודשים האחרונים עלתה מעט ונכנסה לתחום יעד האינפלציה שנע בין 1% ל-3%.
20. **מדוע אינפלציה היא תופעה שלילית?**
    1. שוחקת הכנסה וערך נכסים שאינם מוצמדים למדד;
    2. פוגעת בשרשרת התשלומים (ככל שאתה בסוף השרשרת ערך התשלום יורד);
    3. משנה התנהגות כלכלית )קונים מוקדם יותר כי המחיר יעלה(. אנשים מקבלים משכורת וקונים צרכיהם במידי, אחרת ערך המוצרים יעלה והם לא יוכלו לממן אותם;
    4. עלות להתגוננות מאינפלציה )החזקת רואי חשבון, חשבי שכר) בזבוז משקי רב;
    5. פוגעת בסממן לאומי – הבנק המרכזי שהוא חלק ממוסדות המדינה. ברגע שערך הכסף יורד המשמעות היא שקיבלנו פחות מהממשלה.
21. **אינפלציה לא צפויה:** מקשה על תכנון כלכלי; משבשת מחירים יחסיים )בין מוצרים); שוחקת ערך נכסים/הלוואות שאינם צמודי מדד; והורדתה כרוכה לרוב בעלייה באבטלה.
22. מצד שני אינפלציה נמוכה מידי עלולה להקשיח מעט את שוק המחירים, שכן יש מחירים שמתקשים לרדת.
23. **יציבות מחירים** – אינפלציה חיובית, אך מוגדרת בישראל כ- 1-3%.
24. **שער החליפין –** מדיניות שער החליפין הקבוע עד אמצע שנות ה-70 כשמידי פעם השער הפוחת ע"י בנק ישראל. אח"כ תקופת האינפלציה מאמצע שנות ה-70 בה השער זינק למעלה. אח"כ שע"ח קבוע כחלק מתוכנית הייצוב 1985, ומסוף שנות ה-80 שער החליפין נבקע בשוק, אבל עם התערבות של בנק ישראל ששמר עליו בתוך **רצועת שער החליפין** – כלומר לא נתן לו לרדת מעל או מתחת גבול מסוים.
25. ייתכן פיחות מול מטבעות מסוימים וייסוף מול מטבעות אחרים.
26. **כוח כלכלי לייסוף** – נוצר כשהשקל נהיה מבוקש/אטרקטיבי ביחס למטבעות אחרים:
    1. עליית ביקוש לפעילות כלכלית והשקעות מקומיות;
    2. עודף יצוא על יבוא – מאזן מסחרי;
    3. עליית ריבית/תשואה על נכסים מקומיים. אם הריבית אצלנו גבוהה ביחס לריבית במדינות אחרות, משקיעים זרים יבקשו להשקיע בישראל באמצעות קניית שקלים;
    4. ציפיות.
27. **משטרי שע"ח** – שע"ח **נייד** – נותנים למחיר המטבע להיקבע ע"י השוק. שע"ח **קבוע** – הבנק המרכזי מבקש לקבוע את שע"ח. בתווך יש גם שע"ח **מנוהל/רצועת שע"ח** (התערבות הבנק באמצעות הדפסת כסף או קניית/מכירת מט"ח).
28. **הגורמים הכלכליים שמשפיעים על האינפלציה**
    1. **עלויות ייצור –** ככל שעלות הייצור תגבר המחירים יגדלו (ההשפעה העיקרית היא עלות שכר – ככל שהשכר יעלה העלויות יעלו);
    2. **מחירים מחו"ל –** למשל אם מחיר הדלק בעולם עולה זה ישפיע על מוצרי הדלקים;
    3. **ביקוש מצרפי –** אם נוצר ביקוש גדול במשק בהינתן ההיצע, המחירים יעלו;
    4. **אבטלה –** ככל שהאבטלה גבוהה יותר, יש לחץ לירידת שכר (עובדים מוכנים להתפשר), עלויות הייצור יורדות וגם האינפלציה. קרי **יחס הפוך בין אבטלה לאינפלציה**;
    5. **מנגנוני אינרציה –** אינפלציה גבוהה תשפיע פעמים רבות על המשך אינפלציה גבוהה, בשל מנגנוני הצמדה במשק שמצמידים את השכר לעלות מוצרים (כדור שלג);
    6. **ציפיות –** אם יש ציפייה שמחירים יעלו אז יתחילו אחרים להעלות את המחירים על השירותים/מוצרים שלהם;
    7. **שע"ח.**
29. **מנגנוני השפעה מוניטריים**

|  |  |  |
| --- | --- | --- |
| **פעולה** | **טווח קצר** | **טווח ארוך** |
| הורדת ריבית  עלייה בכמות הכסף | עלייה באינפלציה | עליית מחירים+  פיחות בשער החליפין |
| עליה בצמיחה | אין השפעה על התוצר |

1. **כיצד מדיניות מוניטרית משפיעה על האינפלציה?** בחשיבה **הקלאסית** הגדלת כמות הכסף (הדפסת כסף) תביא לעליית מחירים, הקטנת ערך הכסף ובעקבות זאת פיחות בשע"ח. במחשבה יותר **מודרנית (קיינס)** – בטווח הקצר יש קשיחות מחירים, השקעת כסף תביא ליותר פעילות כלכלית – כלומר נגיע לתופעה של צמיחה, עלייה בתוצר וירידה באבטלה.
2. היום מדינות חושבות ועובדות בעיקר דרך הריבית, מאחר שמאמינים שבקשר בין עליית הכסף לעליה בפעילות הכלכלית, אך סבורים שהקשר לא מספיק יציב. לעומת זאת הקשר בין עליה בפעילות כלכלית לריבית הוא יותר יציב. הכלי העיקרי שמאפשר לבנק המרכזי לשלוט בריבית נובע מזה שרק הוא יכול להנפיק כסף בתוך הכלכלה.
3. **סטגפלציה** – **מצב של אינפלציה המלווה בהאטה בצמיחה, קיפאון או ירידה בפעילות הכלכלית** (גורם קלאסי למשל: עקב עלייה במחירי הנפט). הבעיה שניסיון של הבנק המרכזי להוריד את האינפלציה תחמיר עוד יותר את הפעילות הכלכלית.
4. **דיפלציה** – ירידת מחירים מתמשכת(למשל עקב ירידה חדה בביקושים המקומיים). הבעיה ירידת מחירים גורמת לאנשים לדחות קניות והדבר מוביל לסחרור דיפלציוני, ועליה בערך הריאלי של החוב הממשלתי.
5. **האינפלציה הגבוהה בישראל 1985-1973 – מה היו הגורמים המרכזיים להתרחשותה?**
   1. **גירעון גבוה בתקציב הממשלה –** ב-1973 האמירו עלויות הביטחון מה שגרם לגרעון. חלק מהגירעון מומן ע"י הדפסת כסף שהובילה לירידת ערך המטבע;
   2. **משברי הנפט העולמי** (יצר גם גרעון במאזן התשלומים – ייקר יבוא ולא הגדיל יצוא). (עודף שימוש במט"ח נקרא גירעון בחשבון השוטף של מאזן התשלומים) שהגיע לסדר גודל של 5-10 אחוזי תוצר (היום אנחנו במצב הפוך – בעודף במאזן התשלומים);
   3. **ניסיון כושל לליברליזציה במט"ח במצב שבו השוק בגרעון –** גרם לכך שמט"ח רב זלג החוצה וגרם לפיחות. לשם השוואה, ב-1996, כשהמשק היה במצב תקין, נעשה שוב מהלך של ליברליזציה במט"ח, שהפעם כן עבד, שכן טופלו בעיות היסוד של המשק;
   4. **משבר ויסות מניות הבנקים –** הממשלה הלאימה את הבנקים ונוצרה ציפייה שהממשלה תממן את הצלת הבנקים באמצעות הדפסת כסף נוסף – ציפייה שהביאה לעלייה נוספת באינפלציה;
   5. **ריבוי מנגנוני הצמדה במשק** )אם א' עולה אז גם ב' עולה( - "כדור שלג";
   6. **סתגלתנות מוניטרית, בהעדר עוגן נומינאלי –** המדיניות המוניטרית לא עצרה את האינפלציה אלא התאימה את עצמה אליה. למשל – נוצר שוק של מחירים עקב עליית מחירי הנפט; המדיניות המוניטרית הגיבה בהדפסת כסף ובכך נכנסה לתוך הסחרור. הסיבה לכך היא שלא הייתה אז הפרדה טובה בין המדיניות הפיסקאלית של הממשלה לבין מי שאחראי על הדפסת הכסף. נראה שחלק מהבעיה הייתה שלא היה גוף אחד שמתפקידו היה לטפל בדברים ולעצור את האינפלציה.
6. **תכנית הייצוב –** ב-1985 כשהתגבשה ההבנה שחייבים לעצור את האינפלציה, בחסות ממשלת האחדות הושקה תכנית (ב-1/7/1985). **לתוכנית ארבעה מרכיבים מרכזיים:**
   1. **צמצום גירעון הממשלה** – צעד קשה לממשלה, שהסתיים בהורדת הגירעון מ -10% לסביבות ה-0. הצמצום היה גם בהוצאות הביטחון וסובסידיות, והעלאת המיסים;
   2. **עוגן נומינאלי –** קיבוע שע"ח (ע"מ לחזק מדיניות זו הממשלה הסתייעה בסיוע מיוחד מארה"ב שהגביר את יתרות המט"ח של ישראל והעלה את אמינות המדיניות הזו);
   3. **הקפאת שכר ומחירים** תוך שיתוף תעשיינים וההסתדרות. ההקפאה הזמנית אפשרה התנעה ראשונית של התהליך;
   4. **חוק אי ההדפסה + חוק ההסדרים**. חוק אי ההדפסה קובע שלבנק ישראל אסור להלוות כסף לממשלה (אסור על פי החוק לממשלה להיות ב"מינוס" מול הבנק). למעשה הפרדה בין מדפסת הכסף לבין הממשלה. באותה הזדמנות גם החלו לעבוד עם חוק ההסדרים – שמאפשר לממשלה ביחד עם התקציב לשזור רפורמות רבות במשק.
7. **תוצאת תכנית הייצוב** הייתה ירידה מידית של האינפלציה, לסביבות 20%, ובהמשך בתהליך ארוך הורדת האינפלציה עד לרמה המערבית – כפי שמתקיים היום. תוך כדי כך גם בוצעה ליברליזציה מוצלחת במט"ח.
8. **המדיניות המוניטרית היום – ב-2010 נחקק חוק בנק ישראל, שקבע את תפקידי הבנק:**
   1. **ניהול המדיניות המוניטרית (היום נעשה ע"י קביעת הריבית);**
   2. **החזקת וניהול יתרות המט"ח של המדינה.** כדי להפיק תשואה מקסימאלית למדינה;
   3. **תמיכה בפעילות סדירה של שוק המט"ח;**
   4. **הבנקאי של הממשלה;**
   5. **מסדיר את מערכת התשלומים והסליקה במשק.** אחריות גדולה עם משמעויות לבטל"ם (סליקה – הסדרת חשבון בעת העברות כספים). הפעולה מורכבת עוד יותר בסליקה מידית (מערכת זה"ב – זיכויים והעברות בזמן אמת). נעשה בעסקאות גדולות. אם מערכות כאלה לא מתקיימות לא ניתן לקיים פעילות כלכלית במשק.
   6. **מנפיק מטבע;**
   7. **פיקוח על המערכת הבנקאית –** בודק שהבנקים פועלים באופן תקין, במצב עמיד ושבמצב עניינים סביר יוכלו לעמוד בהתחייבויות שלהם;
   8. **הנגיד משמש כ"יועץ הכלכלי לממשלה".** ולכן מהתבטא בנושאים כלכליים שונים שנמצאים באחריות הממשלה. יש ערבוב מסוים בין מה שבאחריות הממשלה לבין בנק ישראל, אבל בזה הנגיד הוא רק יועץ.
9. **מטרות בנק ישראל והמדיניות המוניטרית – החוק מגדיר שלוש מטרות:**
   1. **יעד מרכזי – יציבות מחירים** (מוגדר בהחלטת ממשלה כיעד אינפלציה שנתי של 1-3%);
   2. **תמיכה במטרות אחרות של המדיניות הכלכליות של הממשלה**, במיוחד צמיחה, תעסוקה וצמצום פערים חברתיים; והכל כל עוד זה לא פוגע לאורך זמן ביציבות מחירים (כלומר משטר גמיש של יעד אינפלציה). למרות שנושא זה נרשם במסגרת המטרות, ברור שזה לא לגמרי מסתדר עם הכלים שעומדים לרשות הבנק (שינוי הריבית);
   3. **תמיכה ביציבותה של המערכת הפיננסית ובפעילותה הסדירה**.
10. **ריבית נמוכה**🡨לא משתלם לחסוך, משתלם ללוות🡨הגדלת הוצאה והשקעה🡨עידוד צמיחה
11. עד לא מזמן הריבית הייתה 0.1 – אפסית. קשה להוריד את הריבית מתחת לאפס, שכן המשמעות היא למשל – ריבית שלילית לפיקדונות עו"ש (יגרום לציבור שלא לשמור את כספו בבנקים, אלא לשמור אותו במזומן). באירופה כיום יש ריבית שלילית, מתוך הבנה שלציבור אין אינטרס אמתי למשוך את כל כספו מהבנקים, ושניתן להחזיק רמה מסוימת של ריבית שלילית. ריבית נמוכה/שלילית גם מעודדת השקעות – כאפיק אחר לקבלת תשואה מהכסף.
12. רמת האינפלציה בשנים האחרונות נמוכה, אך כשיש ציפייה לאינפלציה מתחת ליעד על בנק ישראל לפעול. לאינפלציה נמוכה מדי עלולים להיות מחירים, ובעיקר אם היא שלילית לאורך זמן (דפלציה).
13. **הגורמים המרכזיים לאינפלציה הנמוכה בישראל:**
    1. **התגברות התחרות במשק.** חלק מזה נעוץ במחאה החברתית של 2011 שבה ירדה סובלנות צרכנית כלפי העלאת המחירים. הממשלה ניסתה ליצור יותר תחרות ויותר מנגנונים למניעת עליית מחירים. לדוגמה – הרפורמה בסלולר; אפליקציות להשוואת מחירים; התגברות הקניות באינטרנט וכו';
    2. **הורדות מחירים יזומות של הממשלה** לצורך הורדת יוקר המחיה: הורדת המע"מ, סבסוד צהרונים ע"י הממשלה, הורדת מכס על טלפונים סלולאריים וכיו"ב. כלומר הממשלה לוקחת חלק מתקציב המדינה כדי לשמור את המחירים בשוק נמוכים;
    3. **ייסוף מתמשך בשע"ח.** מוריד את עלויות היבוא ומתגלגל לאינפלציה נמוכה יותר.
14. משנת 2014 האינפלציה ירדה לשיעורים אפסיים ואף שליליים – כלומר מתחת ליעד. הציפיות לאינפלציה לטווחים של שנתיים ומעלה נותרו מעוגנות בתוך היעד. כלומר לא אבדה האמינות של משטר יעד האינפלציה לאורך הזמן – וזו הייתה מעין "צפירת הרגעה".
15. **נשאלה השאלה –** האם הפעילות הריאלית מצריכה אותנו לפעולות ייחודיות, כגון קביעת ריבית שלילית. הייתה ירידה בצמיחה ב-2009, התאוששות לאחר מכן ובשנים שלאחר 2013 והלאה הצלחנו לשמור על צמיחה סבירה מאוד במשק הישראלי של כ-3.5 אחוזים, כלומר העובדה שהאינפלציה נמוכה לא הפריעה למשק לצמוח. עם זאת מבדיקת רכיבי הצמיחה התמונה המתקבלת מעט שונה:
    1. הצריכה הפרטית משכה את המשק כלפי מעלה – שיעורי צמיחה של סביב 4-5%, אולם נקודת החולשה הריאלית של המשק בתקופה זו הייתה בייצוא – שצמח ב-1.7% בלבד בעוד שבשנים קודמות הגענו גם לצמיחה בייצוא של מעל 7%;
    2. המשבר בייצוא נבע גם מהמשבר הכלכלי העולמי וגם מהייסוף. שע"ח היה בתהליך מתמיד של התחזקות (לאור המשבר העולמי וישראל הפכה לאטרקטיבית). עם זאת בשנה וחצי האחרונות יש עצירה בתהליך, שאפשרה לבנק ישראל להעלות את הריבית.
16. **מה באשר לשוק העבודה?** שיעור האבטלה בישראל נמוך. המשמעות, קשה לגייס עובדים והשכר עולה. השכר הריאלי למשרת שכיר במשק היה יציב למדי בין 2000-2011 אך בחמש השנים האחרונות החל לעלות באופן משמעותי יותר, מה שיוביל בהמשך לאינפלציה.
17. **אשר למחירי הדירות –** ב-2009 הייתה הורדה משמעותית של הריבית כתגובה למצב בעולם, וזה הוביל לעליה משמעותית במחירי הדירות (ריבית יורדת🡨 לא משתלם לחסוך אז קונים דירות כהשקעה. בנוסף הלוואה לרכש זולה🡨 מחירי הדירות עולים. השיא היה לפני כשנה, ומאז יש קיפאון והתייצבות במחירי הדירות.
18. **סיכום המצב המקרו כלכלי**

|  |  |  |
| --- | --- | --- |
| **תחום** | **2015-2017** | **2018** |
| **אינפלציה** | אפסית ונמוכה מהיעד | בחלק התחתון של היעד |
| **צמיחה** | בקצב הפוטנציאלי,  מובלת צריכה פרטית,  יצוא מדשדש | בקצב הפוטנציאלי,  סימני התאוששות ביצוא |
| **שוק העבודה** | תעסוקה מלאה | תעסוקה מלאה |
| **שע"ח** | ייסוף | יציב |
| **מחירי הדירות** | עולים | יציב |

1. **מדוע נדרש להעלות את הריבית?** לאורך זמן ריבית אפסית לא מצב בריא. אמור להיות מחיר לכסף.

**שיעור 4 עמ' 27-32**

1. **מה גורם למחזורי עסקים?**
   1. **שוק לביקוש** – אירוע פתאומי שמביא לשינוי זמני בכמות המצרפית המבוקשת;
   2. **שוק להיצע** – אירוע פתאומי שמביא לשינוי זמני בכמות המצרפית המיוצרת;
   3. **מדיניות מוניטארית**;
   4. **זעזועים חד פעמיים**.
2. התוצר מקומי גולמי (תמ"ג) ב-2017 היה1272 מיליארד ₪. התמ"ג לנפש היה 146,000 ₪. (אם רוצים להשוות לארה"ב – אפשר לחלק את התוצאה לשער הדולר (נותן תמונה רק לטווח קצר). נוצרה שיטה אחרת – שקילות כוח הקנייה (PPP – Purchasing Power Parity). מודדים למשל לפי מדד הביג מק – כמה עולה לקנות ביג מק בישראל ובמדינות נוספות.
3. **מדד ג'יני –** מדד לאי שוויון, נע בין 1 (אי שוויון מלא) ל-0 (שוויון מלא). מדד זה משווה בין מצב שבו לכולם אותה הכנסה, לבין המציאות בה יש הכנסות שונות. משווים בין ההתפלגות האחידה לבין ההתפלגות בפועל וההשוואה ביניהן נותנת את מדד הג'יני. **אי השוויון בישראל היה במגמת עלייה עד אמצע העשור הקודם, מאז הוא בירידה.**
4. **מהו הרכב הסחר במדינת ישראל?** עיקר היבוא מארה"ב, אירופה ומדינות נוספות (בעיקרן סין). היצוא דומה – בעיקר לאיחוד, אסיה וארה"ב. בשנות המדינה הראשונות ייצאנו בעיקר פירות הדר – 60% מהיצוא. שאר הייצוא היה חקלאות, מוצרי הלבשה ועור. היום מרכיבי היצוא כוללים מתכת ואלקטרוניקה (הייטק), כימיקלים ממפע' ים המלח ותרופות.
5. **מנגנון מאזן:** כשהדולר מתחזק (פיחות), היצוא גדל (יותר שקלים לדולר נכנס), התוצר גדל. מנגד כשהדולר נחלש (מוכרים יותר דולר קונים שקלים), ערך היצוא קטן.
6. **כשהריבית עולה -** החיסכון עולה (יותר אטרקטיבי לשים את הכסף בתכנית חיסכון והצריכה יורדת). המשמעות שגם התוצר יורד. כמו כן כשהריבית עולה ההשקעה יורדת. דוגמה – אם רוצים להקים מפעל חדש, המימון הוא מהלוואות, אבל אם הריבית עולה ההלוואות מתייקרות ולכן יהיה פחות כדאי לפתוח את המפעל. כשהריבית עולה השקל יתחזק והיצוא יפגע וירד ולכן גם התוצר ירד.
7. **כשהריבית יורדת-** האינפלציה עולה, התוצר עולה והיצוא עולה.
8. כיוון שהמשק הישראלי צומח, בהינתן שגם המדיניות הפיסקאלית היא מרחיבה, נראה שהגיע הזמן להעלות את הריבית.
9. **מדיניות פיסקלית –** תקציב המדינה מגלם את פעילות השלטון המרכזי. המגזר הציבורי כולל למשל את תקציב הביטוח הלאומי (אשר לו הכנסות נוספות). בעבר המגזר הציבורי הגיע ל 80%- תוצר. ב-OECD רק 10% נמצאים מעל 50% תוצר. יש גם חסרונות להקטנת ההוצאה הציבורית. אם מסתכלים על ההוצאה הציבורית לאזרח ללא ביטחון וללא תשלומי ריבית על החוב, אנחנו נמצאים בתחתית יחסית למדינות ה-OECD. יחס החוב-תוצר בישראל ב-2017 עמד על 60.8%. זה נמוך ביחס ל-OECD. מאז 2008 גם המסים בישראל נמוכים יותר בהשוואה בינ"ל, והם גם נמוכים יחסית להוצאות (גרפים בעמ' 30).
10. **התפלגות הוצאות המגזר הציבורי 2014, אחוזי תוצר – סך הכול 40.1%** (ביטחון 6%, בריאות 5.2%, חינוך 6.3%, ביטוח וסעד (קצבאות) 10.9%, תשלומי ריבית– 2.6%). בקצבאות וסעד כ-20% יותר ממדינות אירופיות אחרות שאינן ב-OECD (איל לא בטוח לגבי אמירה הזו ).
11. **בכל מדינות העולם יש גידול בהוצאה הציבורית לאורך המאה ה-20.** הסיבה לכך היא שהוצאות ציבוריות הן מוצר שמכונה "מוצר נורמלי". הביקוש לחינוך ובריאות עולה ככל שההכנסה גדלה והתוצר עולה. ביקוש זה מקבל מענה דרך הממשלה וגם דרך השוק הפרטי.
12. **ישראל בהשוואה יחסית לעולם – משקיעה יותר בביטחון** ביחס ל-OECD. **בחינוך - אין הבדל מבחינת התקציב החינוך**, **אך** יש לנו הרבה יותר ילדים מאשר באירופה, ולכן בפועל כל אחד מהם מקבל פחות. לכן נכון לבחון את ההוצאה פר תלמיד ולא את אחוז ההוצאה הכללית מהתוצר. **ההוצאה לחינוך פר תלמיד בישראל נמוכה ביחס ל-OECD. בריאות – ישראל לא משקיעה הרבה יחסית בבריאות, היא גם נמצאת במקום נמוך יחסית בכל הנוגע למיטות אשפוז** ביחס לגודל האוכלוסייה – אך מדד שביעות הרצון הוא מעל המגמה, בסך הכול הישראלים שבעי רצון ממערכת הבריאות וגם מצטיינים בתוחלת חיים גבוהה. **סעד –** בכל המדינות יש רצון לסייע לאנשים חלשים. עם זאת הגדלת קצבאות באה על חשבון סעיפים אחרים ומייצרת תמריץ שלילי לעבודה. המשמעות היא גם שהתוצר במשק יורד. **תחבורה – יש עליה משמעותית** בנסיעה ברכבת בישראל, אך עדיין הנסיעה ברכבת בישראל נמוכה לעומת מדינות אחרות. הנסועה ברכבים גדלה משנות ה-70 משמעותית, אך הכבישים לא גדלו באותה פרופורציה. רמת המינוע (מס' רכבים ל-1,000 איש) במגמת עלייה**. עם זאת במדינות אחרות רמת המינוע גבוהה, אף יותר מאשר בישראל.**
13. **הכנסות – מסים ישירים:** על הכנסת הפרט והפירמות **(מס הכנסה, מס חברות). מיסים עקיפים: מע"מ, מכס ומס על דלק. בישראל מסים עקיפים גבוהים ביחס ל-OECD. (גרף בעמ' 32 – לא ברור).**

**שיעור 5 עמ' 33-41**

1. **מיקרו –** הסתכלות בקטן (ברמת הפרט, משק הבית או הפירמה).

**מאקרו –** הסתכלות בגדול (ברמת השוק ומעלה).

1. **שוק העבודה –** כדי לייצר צריך הון, טכנולוגיה ועבודה. לכן שוק העבודה קריטי למאקרו כלכלה. רוב המשק מועסק בשוק העבודה, ולכן יש משמעות רבה גם למיקרו כלכלה (מול הפרט: רמת ההכנסה, אי שוויון, רווחת הפרט ותחושת רווחה ושביעות הרצון). בשוק העבודה מסתכלים על כמות המועסקים, **אך בעיקר על אחוז המועסקים ועל רמת השכר.**
2. **מועסק-** אדם שעובד כשכיר או עצמאי. על פי הלמ"ס מועסק הוא מי שעבד אפילו שעה אחת בשבוע האחרון. כלומר המונח כולל מועסקים במשרה חלקית.
3. **מובטל –** מחפש עבודה (רוצה ויכול לעבוד, אך לא מועסק).
4. **משתתפים בכוח העבודה –** פוטנציאל התעסוקה: מועסקים + מובטלים.
5. **שיעור ההשתתפות בכוח העבודה –** משתתפים בכוח העבודה ביחס לאוכלוסייה בגיל העבודה (15+).
6. **התפלגות המשרות במשק –** שוק העבודה הישראלי ממוקד בשירותים ומסחר. חקלאות פחות מ-3%, שינוי מהותי לעומת שנות ההקמה. ירידה במועסקים בתעשייה וכו' (גרף בעמ' 33). אפשרות אחרת היא להסתכל לא לפי ענפים, אלא לפי התעסוקה במשרות בפועל לפי הכשרה וכישורים (גרף בעמ' 34). סוג משלח היד מצביע על רמת ההכשרה וההשכלה. כלומר הגרף מצביע על העובדים עצמם: מה רמת המיומנויות והכישורים.
7. **השכר הממוצע במשק –** השכר הריאלי נוטה לעלות לאורך זמן (כלומר עולה יותר מעליית המחירים). תקופה חריגה היא העשור שאחרי שנת 2000 בו השכר הריאלי לא עלה, אולם בשנים האחרונות השכר שב ועולה ריאלית. לכן, כוח הקנייה הממוצע עלה בשנים האחרונות ואפילו בצורה חדה לאחרונה. הבעיה: בממוצע אנחנו לא מתייחסים לאי השוויון (למשל, אפשר שרק המשכורות בהיי-טק עלו והם העלו את הממוצע למעלה). אפשר גם מהגרף (עמ' 34 למטה) לזהות מחזורי עסקים את המיתונים של 2002-3 ו-2009. למעשה רק ב-2014 חזרנו לרמה של 2001.
8. **שיעורי אבטלה שנתיים –** בשנתיים האחרונות יש התייצבות על כ-4%. זו כמעט רמת האבטלה המינימלית שמשקפת את זמן חיפוש העבודה בין עבודה לעבודה (במשק עם תעסוקה טובה עובדים לא לוקחים את העבודה הראשונה, אלא מחפשים עבודה טובה (מתחילת שנות ה-70 ועד 2000 היה גידול באבטלה. כנראה בשל מעבר ממשק מנוהל (הפחתת עבודות יזומות) למשק פתוח (לחצים של טווח קצר לגידול באבטלה ע"מ לעבור לשוק פתוח ושיווי משקל של כלכלת שוק ולא של כלכלה מתוכננת (מנגנון Creation distraction)). **שיעורי האבטלה בישראל נמוכים מאד ביחס ל-OECD.**
9. **שיעור ההשתתפות בשוק העבודה (מועסקים+ מובטלים) –** שיעורי ההשתתפות בכוח העבודה מתוך סך האוכלוסייה בגיל העבודה (15+) עמד ב-2010 על כ-57%. גברים עובדים או חיפשו עבודה יותר מנשים, למרות שרואים שלאורך השנים יש הכפלה בשיתוף נשים בכוח העבודה, בעוד אצל גברים התהליך הפוך. בישראל היה מספר גדול של כאלו שלא רוצים לעבוד! קיימת מגמת עלייה בשיעור ההשתתפות של נשים, בעיקר יהודיות (והרבה פחות אצל ערביות שעדין מושפעות מחסמים תרבותיים). בצד הגברים יש ירידה בתעסוקת גברים ערביים עד שהרמה ירדה לרמה במגזר היהודי. חלק מההסבר לירידה נעוץ בעליית תוחלת החיים (יותר ויותר מגיעים לפרישה), וכן לנורמות חברתיות (למשל, בשנות ה-60 נשים נטו להישאר בבית לגדל ילדים). בישראל של השנים האחרונות יש מצב בריא שבו שיעור התעסוקה (כוח העבודה) עולה ובמקביל ירידה באבטלה. כלומר מי שנכנס לשוק העבודה, גם מוצא עבודה. למעשה חסרים במשק לא מעט בעלי מקצוע. המשק הישראלי בעבר היה מאופיין בעבודה מאורגת (הסתדרות). כמעט 80% בתחילת הדרך לעומת 20% כיום. כלומר כיום המשק יותר גמיש ודינאמי, אך לעובדים פחות כוח וזכויות (ירידת תעסוקה מאורגנת זו תופעה עולמית, ואנו סביב החציון העולמי). בשוק של עבודה מאורגנת קשה לפטר, ולכן מעסיקים נוטים מראש לא להעסיק (המשמעות, קושי של המעסיקים להתאים את עצמם לשינויים במשק). עובדים זרים: תופעה משמעותית בישראל. עם הזמן פחות פלסטינאים ויותר זרים, עם מגמת התכנסות בשנים האחרונות.
10. **רמת שכר לפי השכלה** – יש מתאם בין השכלה לשכר גבוה.
11. **השתתפות לפי מגזרים בתעסוקה – אצל הנשים:** שיעור התעסוקה של חרדיות במגמה המתכנסת לממוצע. היהודיות הלא חרדיות הן המובילות את תעסוקת הנשים, לעומת מספרים מאוד נמוכים אצל ערביות. **אצל הגברים:** החרדים נמצאים הרחק מאחורי שאר הקבוצות. הערבים והיהודים עובדים די בדומה (הערבים מעט פחות).
12. **הקשר בין המצב הכלכלי (לפי חמישונים) לבין תעסוקה (ובעצם שכר). יש** קשר חיובי בין מס' המועסקים במשפחה למצב הכלכלי. יש גידול בהשתתפות בתעסוקה לאורך השנים והחמישון התחתון מצמצם פער בשנים האחרונות. בין היתר בשל הקיצוץ המשמעותי בקצבאות שהורידה משמעותית את המוטיבציה שלא לעבוד.בולט לעין הקיצוץ בקצבאות הילדים (4000 ₪ לארבעה ילדים ב-2001, ירד לכחצי עד 2007). הדבר יצר תמריץ לעבוד מאחר ומקרות הכלכלה הצטמצמו. מקרה נוסף הוא קצבאות האבטלה. אם השכר נמוך והקצבה גבוהה – לא משתלם לעבוד. הוכח שקיצוץ הקצבה דוחף לשוק העבודה. ככל שהקיצוץ גדול יותר, כך השפעתו גדולה יותר על הצטרפות לשוק העבודה. כשמקצצים לנשים את הקצבה ב-10%, היצע העבודה שלהן גדל ב-7.7% (אצל גברים ב-5.5%). קרי הרפורמה הגדילה בצורה משמעותית את ההשתתפות בכוח העבודה.
13. **שוק ההון –** אפשר לנתח שוק הון במיקרו (בפני עצמו) אבל בעיקר במאקרו – השפעה אדירה של המשק. בשוק ההון יש מפגש של לווים ומלווים (שוק של הלוואות) בצד ההיצע – הרצון לחיסכון. בצד הביקוש – הרצון לכסף בעבור השקעה. המחיר הוא הריבית. אם יש הרבה חוסכים (הרבה כסף פנוי) ואין הרבה משקיעים שצריכים את הכסף, מחיר הכסף (הריבית) יהיה זול. קרי ירידה בריבית. ולהיפך.
14. **רגולטורים בשוק ההון: רשות ניירות ערך, רשות שוק ההון ביטוח וחיסכון, בנק ישראל**.
15. **מכשירים בשוק הזה: הלוואות, משכנתאות, חוב ממשלתי, מניות.**
16. **המתווכים הפיננסיים בשוק: הבנקים, הבורסה, חברות הביטוח, קרנות הפנסיה, חברות האשראי. לתיווך משמעות קריטית כי המתווכים מקבלים חלק גדול מאוד מההחלטות (במה ומתי משקיעים) ורוב החוסכים משקיעים דרך גורם מתווך (למשל הפנסיה שלנו).**
17. **לכל הלוואה מחיר (ריבית שונה: משכנתה, הלוואת קצרות וכו') לרוב לפי הקריטריונים:** 
    1. **זמן – משך ההלוואה;**
    2. **סיכון – מצד הלווה והמלווה;**
    3. **בטוחות – ככל שהן טובות יותר, מוריד סיכון;**
    4. **מצב מאקרו כלכלי – ריבית בנק ישראל כאלטרנטיבה, מיתון או צמיחה.**
18. **סוגי המכשירים הפיננסיים (מצד ההיצע/חיסכון)**
    1. **תכנית חיסכון בנקאיות:** סיכון נמוך לחוסכים, ריבית נמוכה.
    2. **אגרת חוב-** שטר חוב המונפק ע"י ממשלה או חברה פרטית (אג"ח קונצרני). זה חוזה בין לווה ומלווה, בו יש התחייבות לריבית בתום תקופה, ביחד עם החזר ההלוואה. ניתן לסחור באג"ח. אג"ח ממשלתי בד"כ עם סיכון נמוך (תלוי מדינה) ולכן הריבית נמוכה (תשואה/ריבית 🡨 תשלום על סיכון).
    3. **מנייה-** בעלות חלקית על חברה. המניות הן לרוב סחירות. התשואה המתקבלת ממניה נובעת משני מקורות: דיבידנדים המחולקים ומעלייה בשווי החברה.
    4. **קרנות-** גוף פיננסי שאוסף כסף מהחוסכים ומשקיע ע"מ: לייצר רווח תוך שימוש ביתרון לגודל; תוך גיוון בהשקעה (שוב ביתרון לגודל) שמוריד סיכון; ובמומחיות .
    5. **אופציות ונגזרים –** הזכות העתידית לקנות מניה (Call) במחיר קבוע מראש. שווי האופציה נקבע לפי ההערכה מה יהיה מחירה בעתיד. אם קנינו בזול ממחיר השוק העתידי – רווח גדול. אם קנינו במחיר גבוה ממחיר השוק – האופציה לא שווה כלום והפסדנו את ההשקעה. במקביל יש אופציה Put למכירה עתידית.
19. **הקשר בין תשואה וסיכון:** מניות מול אג"ח – ערך של מניות נוטות לעלות יותר מאשר אג"ח, אבל התנודתיות יותר גדולה. כלומר יש יותר סיכון. חלק גדול מכספי הציבור נמצא בבנק (זמין לשימוש). מעט מהכסף מושקע בחו"ל. כלומר חלוקה לשלישים: 1/3 מזומן, 1/3 אג"ח, 1/3 השקעה עם סיכון. ב-2016 היה בידי הציבור 3,549 מיליארד ₪ (פיקדונות, אג"ח, נכסים לטווח קצר) – שלוש פעמים תוצר!
20. **תרגילים: תרגיל ראשון** – מדובר בתופעה קיינסיאנית לעידוד צמיחה בטווח הקצר.
21. **תרגיל שני – התקציב** – המשפיעים על התוצר בטווח הארוך הם פונקציית הייצור. לכן למשל הורדת הקצבאות שולחת אנשים לשוק העבודה, והצמיחה לטווח ארוך גדלה. השקעה בחינוך גורמת להשכלת יתר של האוכלוסייה ועשויה להגדיל את התוצר בטווח הארוך. עם זאת חשוב שהכספים יושקעו בחינוך שיישא גם תשואה מספיקה, כי הגדלת ההוצאות עשויה להגדיל את הגירעון, כלומר נדרש שהתשואה תהיה גדולה יותר מהריבית שנאלץ לשלם על החוב.

**שיעור 6 עמ' 42-47**

1. **אי שוויון** – גדל משנות ה-70 עד ימנו. יש ירידה מסוימת בשנים האחרונות אך עדיין גבוה ביחס ל-OECD (רביעית אחרי ניו זילנד, פינלנד ופורטוגל). ההצלחה הכלכלית בישראל לוותה בכישלון בפערים בחברה. גם העוני משנות ה-70 ועד 2000 היה בעלייה (בגרף בעמ' 43 למעלה רואים את אחוז האנשים הנמצאים מתחת לקו העוני). אי השוויון קשור בעוני.
2. **עוני: אי היכולת לספק צרכים בסיסיים.**
3. **אי שיווין (כלכלי) –** פער ברכוש או בהכנסה. בדרך כלל מתייחסים לאי השוויון בהכנסות, בגלל שקשה לאמוד את הרכוש. ניתן להסתכל על הכנסה כלכלית (ברוטו) או ההכנסה הפנויה (אחרי מיסי ממשלה). משנות ה-70 חל גידול באי שוויון בישראל הן לפי הכנסה כלכלית והן בהכנסה הפנויה נטו. הפער בין הקווים מתאר את "התיקון" שמבצעת הממשלה: אם מיסים פרוגרסיביים (דיפרנציאלים) להקטנת הפערים.
4. **הדרכים למדוד אי שוויון:**
   1. **מדד ג'יני;**
   2. **מדידת עוני יחסי –** כלומר אחוז המשפחות שהכנסתן נמוכה מחצי מההכנסה החציוני;
   3. **מדד עומק העוני –** מתייחס לעוני יחסי ומשקלל את רמת ההכנסות של העניים. עד כמה האנשים שמתחת לקו העוני, רחוקים ממנו כלפי מטה.
5. גם מדד העוני היחסי (המגדיר את קו העוני) מודד בעצם את אי השוויון: אחוז המשפחות שהכנסתם נמוכה מחצי מההכנסה החציונית. זו גם השיטה הנהוגה בישראל. **ההכנסה החציונית: ההכנסה שחצי מהאנשים נמצאים מתחתיה או מעליה. בגלל שההתפלגות איננה שווה (עקומה עם פעמון בצד) הרי שרוב האנשים לא נמצאים באמצע העקומה. כלומר ההכנסה החציונית קטנה מהממוצעת.**
6. **עוני מוחלט:** מי שהכנסתו איננה מספיקה בשביל לרכוש סל מוצרים בסיסי (שהוגדר). אחרי שמחשבים את עלות הסל, כל מי שמרוויח מעל עלות הסל נמצא מעל קו העוני. הבנק העולמי וארגוני הסיוע: הגדירו סף של 2 דולר ליום, במדינות מתפתחות.
7. **מדד העוני הסובייקטיבי:** מראה עבור רוב האוכלוסייה תוצאות דומות למדד האובייקטיבי. שיטות המדידה מצביעות על סדרי עדיפות: האם חשוב יותר יכולת הצריכה של "סל" המוצרים הבסיסי או חשוב יותר הפער באוכלוסייה. הלהמ"ס ב-2003 עשה סקר שבו נשאלו אנשים, האם היו תקופות בהן חשבו שהם עניים. למרות שיעור העוני הגבוה אצל חרדים, שיעור קטן יחסית בקרבם חש עני לפי המדד הסובייקטיבי.
8. **גורמים לאי-שוויון**
   1. **משרה (תעסוקה) –** אחד הדברים המרכזיים שיוצרים פער. יש הבדלים משמעותיים בהכנסה בין גברים חרדים וחילונים ובין נשים ערביות ויהודיות, ולכן אלה האוכלוסיות העניות יותר. **שיעור העוני גבוה במיוחד בקרב ערבים וחרדים – אוכלוסיות שנוכחות פחות בשוק העבודה. כשיש מפרנס יחיד, שיעור העוני עולה ככל שיש יותר ילדים. כשיש שני מפרנסים ומעלה, שיעורי העוני נמוכים – 2%-5%.**
   2. **מגמות עולמיות של גידול באי שוויון –** כגון השינוי הטכנולוגי שמייצר יתרון למי שיש גישה טובה יותר לטכנולוגיה;
   3. **נק' מוצא –** יכולות קוגנ' (כולל יכולת אישית, השכלה, מס' ילדים, חינוך, רקע תרבותי).
   4. **מדיניות ממשלתית –** יכולה להשפיע בטווח הקצר ע"י קצבאות, ובטווח הארוך – באמצעות דרכי התמודדות של המדינה שיפורטו להלן.
9. **מדיניות ממשלתית –** אחרי 2003 הייתה ירידה במיסים וקוצצו קצבאות. התוצאה הייתה גידול בפערים. לחלשים – שגם כך לא היו הכנסות גבוהות ולכן לא שלמו הרבה מיסים – לא הייתה תוספת הכנסה אך הייתה ירידה במקורות הכנסה (קצבאות). לכן הפערים גדלו. **נדיבות דמי האבטלה (משך קבלת דמי אבטלה בימים) בישראל נמוכה יחסית לעולם.**
10. **הטיפול בעוני (בפערים) היא החלטה נורמטיבית-** עד כמה נכון לתמוך בעוני בישראל. קיים **מתאם שלילי בעולם בין רמת אי השוויון לנכונות הציבור להקצות משאבים לטיפול באי שוויון. לעומת זאת, ישראל חריגה – הן הנכונות והן אי השוויון גבוהים.**
11. **דרכי התמודדות של המדינה עם אי-שוויון:**
    1. **צמיחה** – השפעה בטווח ארוך;
    2. **מתן תמריצים וכישורים להשתתפות בכוח העבודה** של האוכלוסיות שמשתתפות פחות, או במקצועות בהן ההכנסה נמוכה (לשפר תעסוקה);
    3. **קצבאות** – מייצרת שיפור בטווח הקצר, אבל פוגעות במוטיבציה לשיפור או יציאה לעבודה. קצבה גבוהה הופכת את העבודה (במיוחד בשכר מינימום) ללא משתלמת;
    4. **קצבאות מדורגות או "מס הכנסה שלילי"**.

01 מה מאפיין את העשורים הראשונים לקום המדינה (ביחס למצב היום):

                א. בעשורים הראשונים היתה כלכלת שוק חופשי.

                ב. בעשורים הראשונים היתה מעורבות ממשלתית גבוה בכלכלה.

                ג. בעשורים הראשונים כלכלת ישראל נשענה על יצוא.

                ד. בעשורים הראשונים לא היו גלי עלייה גדולים.

02  התוצר הריאלי לנפש היום:

                א. גבוה מזה שהיה עם קום המדינה

ב. דומה לזה שהיה עם קום המדינה

ג. נמוך מזה שהיה עם קום המדינה

ד. כל התשובות נכונות

הסבר: תוצר ריאלי לנפש = התוצר במחירים קבועים (בניכוי השפעת האינפלציה) מחולק באוכלוסיה. תוצר ריאלי לנפש בהחלט יכול לרדת בשנה זו או אחרת כאשר יש מיתון, אבל לאורך שנים גדלים כלכליים ריאלים נוטים לעלות (להיות במגמת עלייה).

03.  שיאה של האינפלציה בישראל היה:

                א. עם קום המדינה

ב. בשנות ה-60

ג. באמצע שנות ה-80

ד. שנה שעברה

04.  בציפייה לבחירות המתקרבות שר האוצר מכריז על תוספת הוצאה תקציבית על מיגון כיתות בצפון. הניחו כי אין שינוי בסעיפי הוצאה אחרים או במסים. מה צפוי להתרחש

                א. הריבית במשק תרד

ב. תשלומי הריבית העתידיים של הממשלה יעלו

ג. גירעון הממשלה יקטן

ד. אי השיוון במשק יעלה

הסבר: גידול הוצאה ללא עלייה במסים -> גידול בגירעון -> לרוב ממומן על ידי גידול בחוב -> יותר תשלומי ריבית על החוב.

05.  בהתאם לציפיותיו של צביקה – ארה"ב נכנסת למיתון. כיצד זה צפוי להשפיע על ישראל:

                א. הצמיחה בישראל תאיץ כי מדינות אחרות ירצו לקנות מאיתנו יותר.

ב. פיחות בשער החליפין של השקל (דולר מתחזק)

ג. גירעון הממשלה יקטן

ד. התוצר הישראלי יקטן בשל ירידה ביצוא

הסבר: היצוא הישראלי תלוי בראש ובראשונה בפעילות הכלכלית אצל שותפות הסחר שלנו – ארה"ב, אירופה.

06.  בהמשך לשאלה הקודמת, כיצד ניתן לצמצם את השפעת המיתון העולמי על הצמיחה בישראל:

                א. להעלות את הריבית.

ב. להוריד מסים.

ג. לפטר עובדי מדינה.

ד. להורות לבנק ישראל להפסיק לרכוש דולרים של ארצות הברית

הסבר: הורדת מסים, הגדלת הוצאות ממשלה או הורדת ריבית הם דוגמאות קלאסיות לצעדים קיינסיאנים להמרצת הצמיחה קצרת הטווח במשק.

07. כיצד מגודר התוצר המקומי הגולמי

                א. ערך סך המוצרים והשירותים שיוצרו במשק במהלך שנה נתונה

                ב. ערך כל המוצרים שנצרכו במשק בשנה נתונה

                ג. גילום מקומם של כל התוצרים

                ד. סך הוצאות הממשלה פחות ההכנסות ממסים

08. איזה מהגורמים הבאים מפחית מאמינות התוצר כאינדיקטור לרמת החיים במשק:

                א. כלכלה שחורה

                ב. אי הכללת השירותים המיוצרים בתוך משק הבית

                ג. פנאי אינו חלק מהתוצר

                ד. כל התשובות נכונות.

09. איזה מההיגדים הבאים נכון:

                א. מאז קום המדינה, לא הצטמצם הפער בין התוצר לנפש בארה"ב לבין ישראל.

                ב. עד 1973 ישראל צמצמה את הפער בתוצר לנפש מול ארה"ב.

                ג. התוצר לנפש בישראל דומה לזה של ארה"ב.

                ד. בכל עשור מאז קום המדינה ישראל צמצמה את פער התוצר לנפש מול ארה"ב.

תוצר ישראלי לנפש כאחוז מתוצר ארה"ב לנפש

10. איזה מהבאים אינו דוגמא לזעזוע ביקוש (במחזור עסקים):

                א. גידול באופטימיות המשקיעים.

                ב. גידול בצריכה כתוצאה מעלייה בביטחון התעסוקתי .

                ג. הימנעות מיציאה למסעדות כתוצאה מפיגועי טרור.

                ד. שיפור טכנולוגי בייצור נעליים.

11. איזה מהגדלים המוניטריים יותר גדול – בסיס הכסף או כמות הכסף (אמצעי התשלום):

א. בסיס הכסף

ב. כמות הכסף

ג. לא ניתן לדעת

ד. כל התשובות נכונות

הסבר:

בסיס הכסף: המזומן בציבור + הרזרבות שבבנקים המסחריים

כמות הכסף (M1): סך אמצעי התשלום= המזומן שבידי הציבור + העו"ש בבנקים המסחריים

כלומר, שניהם כוללים את המזומן שבידי הציבור. בבסיס הכסף יש בנוסף את הרזרבות שהבנקים המסחריים מחזיקים שהם אחוז קטן המוחזק כנגד פיקדונות העו"ש שבבנקים (ונספרים בכמות הכסף).

12. מהו שיעור האינפלציה הנוכחי של ישראל (2018):

א. שיעור שלילי

ב. כאחוז אחד

ג. כ-3%

ד. כ-6%

13. איזה מההגדים הבאים נכון ביחס למסים:

א. מס ההכנסה בישראל גבוה ביחס לעולם המערבי.

ב. בישראל אין מע"מ על מוצרי מזון.

ג. המסים העקיפים בישראל גבוהים ביחס לעולם המערבי.

ד. סך המסים בישראל כאחוז מהתוצר גבוה בפרספקטיבה בין-לאומית.

  14. כיצד מוגדר מובטל?

א. מי שפיטרו אותו ממקום עבודתו.

ב. מי שאינו עובד.

ג. מי שאינו עובד, מעוניין לעבוד ופנוי לעבוד.

ד. מי שעובד מתחת ל-20 שעות בשבוע.

  15. שיעור התעסוקה בישראל?

א. עלה בעשורים האחרונים.

ב. לא השתנה בעשורים האחרונים.

ג. ירד בעשורים האחרונים.

ד. שקר כלשהו.

16. כיצד תשפיע הפחתת שיעור מס הכנסה לבעלי הכנסות גבוהות על שוק העבודה?

א. יגרום לעלייה בשיעור ההשתתפות בשוק העבודה (יותר אנשים ירצו לעבוד) .

ב. תהיה עלייה במספר שעות העבודה למועסק בקרב משכילים.

ג. השכר נטו ירד.

ד. השכר ברוטו בהכנסות הגבוהות יעלה.

הסבר: ירידה במס ההכנסה בדרגות השכר הגבוהות – כדאי לעבוד יותר שעות כי על כל שקל נוסף חלק גדול יותר הולך לעובד.

17.התערבות הממשלה באמצעות הטלת מסים ישירים ותשלום קצבאות

א. מקטין את אי השוויון בהכנסה הפנויה לעומת אי השוויון הכלכלי (ברוטו) .

ב. משפיע רק על אי השוויון הכלכלי.

ג. מגדיל את שיעור העוני.

ד. מגדיל את אי השוויון בהכנסה הפנויה.

============= שאלות נוספות ששלח יניב =================

18. גודלו הכולל של המגזר הציבורי בישראל כיום (כאחוז מהתוצר):

א. קטן יחסית למדינות האיחוד האירופאי.

ב. גדול משמעותית יחסית לממוצע מדינות ה-OECD.

ג. גדול יחסית לארה"ב.

ד. תשובות א' ו-ג' נכונות.

ארה"ב פחות מ- 40, ישראל כ- 40, OECD 43 (עמ' 30 במחברת)

19. במשק פתוח:

א. אם בנק ישראל מעלה את הריבית הוא יצליח להפחית את האינפלציה אך הדולר ייחלש.

ב. הורדת הריבית של בנק ישראל תגדיל החששות לאינפלציה אך הדולר ייחלש.

ג. העלאת הריבית תפגע בצמיחת המשק ותביא לבועה בשוק הדיור.

ד. העלאת הריבית תעודד את הפרטים לחסוך ולכן תגדיל את התוצר.

עמוד 29 במחברת

20. מה היו עיקריה של תכנית הייצוב שהונהגה במשק ב-1985?

א. הקפאת שער החליפין, סובסידיות לייצוא, הקפאת שכר העובדים והקפאת מחירים.

ב. הקפאת מחירים, עידוד השקעות מחו"ל, הקפאת שכר העובדים והקטנת הגרעון בסקטור הציבורי.

ג. הקפאת שער החליפין, הקטנת הגרעון בסקטור הציבורי, סובסידיות לייצוא והקפאת שכר העובדים.

ד. הקפאת מחירים, הקטנת הגרעון בסקטור הציבורי, הקפאת שער החליפין והקפאת שכר העובדים.

עמוד 4-5 במחברת

21.  מה גרם למשבר הכלכלי בשנות העשור האבוד?

א. המיתון העולמי של 1973 הביא למשבר כלכלי מתמשך בישראל.

ב. המיתון העולמי של 1973 הביא להיפר-אינפלציה, שהתגברה עקב המצב הבטחוני בישראל.

ג. גידול בהוצאות הביטחון והוצאות הרווחה הביא לגידול בחוב הציבורי.

ד. הממשלה רצתה לפתור את המיתון בסקטור הפרטי ולכן הגדילה את תקציב הממשלה והביאה לגידול בחוב הציבורי.

שימו לב, השאלה מעט מבלבלת כי היו גורמים נוספים (עמ' 4-5 במחברת), אבל יש דגש של המרצה שאלו היו הגורמים העיקריים

22. נגיד בנק ישראל, הפרופ' סטנלי פישר, החליט להעלות את ריבית בנק ישראל. מהן ההשלכות האפשריות של צעד שכזה

א. הייצוא יגדל והשקל יתחזק.

ב. הייצוא יקטן אך השקל יתחזק.

ג. הייצוא יגדל אך השקל ייחלש.

ד. הייצוא יקטן והשקל ייחלש.

עמוד 29 במחברת

23. תכנית הקיצוב שהופעלה בשנות ה-50

א. גרמה לאינפלציה בטווח הקצר

ב. לא גרמה לאינפלציה בטווח הקצר

ג. היו לתכנית השפעות מנוגדות – גרמה לאינפלציה רק בטווח הקצר אך לא בטווח הארוך.

ד. גרמה לירידת מחירים בכל טווחי הזמן.

תוכנית הקיצוב עצמה לא מוזכרת, אבל יש התייחסות למיתון בע' 13 וגרף אינפלציה עמ' 4 במחברת

24. תקציב הביטחון בשנות העשור האבוד

א. היה גבוה יחסית לעולם, אך ניתן היה לשמור על גודלו החריג ללא פגיעה במשק.

ב. היה מתאים בגובהו.

ג. היה נמוך מדי וגרם לכישלון במלחמת יום הכיפורים.

ד. היה גבוה מדי. לא ניתן היה לקיים אותו ברמה זו בטווח הארוך.

עמ' 4 במחברת,  מע' 23 למעלה

25. החלפת השקל הישן בשקל החדש גרמה ל-

א. עלייה באינפלציה.

ב. ירידה באינפלציה.

ג. לא השפיעה על האינפלציה.

ד. היו לה השפעות בשני הכיוונים.

אין התייחסות ישירה במחברת (למעט גרף ע"מ 21 שמראה את שער החליפין) , אבל זה צעד מנהלי שלא משפיע על המערכת המוניטרית (עמ' 29)

26. מדוע שומר בנק ישראל על יעד אינפלציה של 1-3%?

א. הבנק לא סבור שיצליח לשמור על אינפלציה נמוכה יותר.

ב. הבנק מפחית את יעד האינפלציה מאז משבר האינפלציה בשנות ה-80, הגיע ליעד האינפלציה הנוכחי וימשיך להוריד את יעד האינפלציה בעתיד.

ג. יעד זה נקבע במשא ומתן בין בנק ישראל והאוצר.

ד. הבנק סבור שאינפלציה של 1-3% היא טובה למשק.

ולפי תדה סקוצפול... עובדי המדינה שולטטטטים   (עמ' 19-20)

27. הגידול בהוצאות הממשלה בשנים האחרונות (1.7% בשנה)

א. הקטין את גודל המגזר הציבורי ביחס לתוצר

ב. הגדיל את גודל המגזר הציבורי ביחס לתוצר

ג. לא ניתן לדעת את השפעתו המדויקת על גודל המגזר הציבורי ביחס לתוצר

ד. לא השפיע על גודל המגזר הציבורי ביחס לתוצר

בקצרה: הגידול בהוצאות לאורך זמן היה קטן מהגידול בתוצר. עמ' 16 למעלה, עמ' 30-31

28. החוב הציבורי בישראל, כאחוז מהתוצר, בשנת 2008:

א. גבוה מהממוצע במדינות האיחוד האירופי.

ב. נמוך מהחוב הממוצע של מדינות האיחוד האירופי.

ג. נמוך יחסית לחוב הציבורי של ישראל בעבר.

ד. תשובות א' ו-ג' נכונות.

לא מצאתי נתונים לגבי שנת 2008, יש התייחסות חוב בעמ' 30

29. מי האוכלוסיות בישראל ששיעור ההשתתפות שלהן בכוח העבודה נמוך יחסית?

א. נשים מוסלמיות ונשים חרדיות

ב. גברים מוסלמים וגברים חרדים

ג. נשים מוסלמיות וגברים חרדים

ד. גברים מוסלמים ונשים חרדיות

דובר באריכות גם בשיעורי חברה. התייחסות בעמ' 36-7 במחברת

30. שיעור האבטלה בישראל

א. היה במגמת עלייה עוד לפני המשבר הכלכלי של שנת 2008.

ב. גבוה יחסית למדינות אירופה.

ג. נמוך מאוד בהשוואה בינלאומית.

ד. היה במגמת ירידה לפני המשבר הכלכלי של 2008.

גרף בעמ' 35

31. עלייה נוספת בכמות העובדים הזרים במשק הישראלי תביא ל:

א. פגיעה בשכר של העובדים, ללא תלות ברמת ההשכלה שלהם.

ב. פגיעה בשכר העובדים בעלי השכלה נמוכה.

ג. לא תפגע בשכר העובדים בגלל שהיא תגדיל את התוצר וכך תאפשר גידול בשכר.

ד. תגדיל את האינפלציה וכך תשחוק את השכר הריאלי.

העובדים הזרים לרוב עוסקים במקצועות שאינם דורשים השכלה גבוהה ולכן מתחרים מול בעלי השכלה נמוכה

32. אם התוצר עלה אך התוצר לעובד ירד, מה מהבאים לא היה יכול לקרות

א. היה גידול בשיעור ההשתתפות בכוח העבודה.

ב. היה גידול באוכלוסיית המדינה.

ג. התפוקה הממוצעת של העובדים ירדה אך היה גידול בשיעור ההשתתפות בכוח העבודה.

ד. היה גידול באוכלוסיית המדינה וגם גידול בתפוקה הממוצעת של העובדים.

33. הורדת הריבית במשק

א. סביר שתעלה את מחירי הדירות וגם את מחירי המניות.

ב. סביר שתעלה את מחיר הדירות אך לא תשפיע על מחיר המניות.

ג. סביר שתעלה את מחיר המניות אך לא תשפיע על מחירי הדירות.

ד. לא תשפיע על מחירי הדירות והמניות אך תביא לעלייה בתשואה על אג"ח ממשלתיות.

עמוד 29 במחברת, מדיניות מוניטרית

=============== שאלות משתתפים ======================

34. החוב החיצוני של ישראל (אייל כ):

א. היה נמוך כל השנים

ב. היה בעלייה עד שנות ה-80 ומאז הוא בירידה

ג. קצב הגידול הולך וקטן בהתמדה

ד. היה בשיאו עם בשנות החמישים

תשובה ב, (ר' גרף חוב חיצוני נטו עמ' 3 במחברת)

35.  מה  מהדברים הבאים נכון לומר לגבי התוצר (מאיה)

א. הוא מדד טוב למדי לייצור.

ב. הוא לא מצליח למדוד כלכלה שחורה ואיכות חיים.

ג. אף תשובה לא נכונה.

ד. תשובות א' וב' נכונות

תשובה ד' נכונה, עמ' 10 למחברת.

36.  הסיבות המרכזיות לצמיחה בעשורים הראשונים (אייל כ)

א. כספי השילומים

ב. העולים הרבים שהגיעו (כ"א וכספים)

ג. השקעה ממשלתית בתעשייה ותשתיות

ד. כל התשובות נכונות

תשובה ד' נכונה, עמ' 2 במחברת.

37.  המגזר הציבורי כאחוז מהתוצר (אייל כ) :

         א.         היה בשיאו באמצע שנות החמישים

          ב.         היה בשיאו בסוף העשור האבוד

          ג.          נמצא בעלייה בשנות ה- 90

          ד.         אף תשובה לא נכונה

תשובה ב נכונה, עמ' 4 במחברת.

38.  תוצאות העשור האבוד (אייל כ) :

א.      המגזר הציבורי היה בשיא גודלו

ב.      הייתה אינפלציית שיא

ג.        החוב הציבורי עלה

ד.      כל התשובות נכונות

תשובה ד' נכונה, עמ' 4-5 במחברת.

39.  תחילת תהליך הליברליזציה (סוף שנות ה-70) הביאה ל- (אייל כ)

א.      הציבור מכר דולרים ולכן הדולר התחזק

ב.      הציבור קנה דולרים ולכן הדולר התחזק

ג.        הציבור קנה דולרים ולכן השקל התחזק

ד.      הציבור מכר דולרים, אבל בהיקפים קטנים שלא השפיעו על השוק

תשובה ב' נכונה, עמ' 5 (באמצע)  במחברת.

40.  עסקת החבילה של שנת 1985, כללה את (אייל כ) :

א.      המעסיקים, בנק ישראל, הממשלה

ב.      הממשלה, ההסתדרות, הבנק העולמי

ג.        המעסיקים, הממשלה, ההסתדרות

ד.      ההסתדרות, בנק ישראל, הממשלה

תשובה ג נכונה, עמ' 5 במחברת.

41.  העשורים העכשוויים מתאפיינים ב (אייל כ) :

א.          ליברליזציה, הלאמה ואבטלה

ב.      הפרטה, מונופולים ואבטלה

ג.      ליברליזציה, אי-שוויון ושינויים מבניים במשק

ד.           שוק ריכוזי, מעורבות ממשלתית גבוהה

תשובה ג' נכונה, עמ' 6  במחברת.

42.  מדד הג'יני (אייל כ) :

א.      היה בעלייה עד העשור האבוד ומאז התייצב

ב.      היה בעלייה עד תוכנית הייצוב ומאז התייצב

ג.        היה בעלייה עד תחילת העשור הקודם ומאז התייצב

ד.      היה בעלייה עד תחילת העשור הזה ומאז התייצב

תשובה ג נכונה, עמ' 7 במחברת.

43.  החוב הציבורי  (אייל כ) :

א.          נמדד בד"כ יחסית להכנסה הפנוייה ונמצא בשיא שלילי

ב.    נמדד בד"כ במספרים מוחלטים ועומד על כ- 700 מילארד ש"ח

ג.    נמדד בד"כ כאחוזים מהתקציב ועומד על 60%

ד.           נמדד בד"כ באחוזים מהתוצר ועומד על כ- 60%

תשובה ד' נכונה, עמ' 7  במחברת.

44.  חלוקת התוצר לפי הרכב ענפי, מראה ש  (אייל כ) :

א.     בשנות החמישים ישראל הייתה מאוד חקלאית והיום בעיקר תעשייתית

ב.    בשנות החמישים ישראל הייתה מאוד חקלאית והיום ממוקדת יצוא

ג.     בשנות החמישים ישראל הייתה מאוד חקלאית והיום בעיקר בתחום השירותים

ד.     החלק התעשייתי נמצא בעלייה מתמדת

תשובה ג נכונה, עמ' 7-8 במחברת.

45.  התוצר לנפש בין השנים 1969-2006 (אייל כ) :

א.          שמר על ערך ריאלי

ב.       עלה ב- 50%

ג.        הוכפל

ד.           שולש

תשובה ג' נכונה, עמ' 9  במחברת.

46.  חישוב התוצר (אייל כ) :

 א.          במשק סגור שווה לצריכה ממשלתית+ צריכה פרטית+ השקעה הממשלה

ב.    במשק פתוח מפחיתים את הייצוא נטו

ג.     היצוא נטו הוא כלל הייצוא פחות כלל הייבוא

ד.           כל התשובות נכונות

 תשובה ג נכונה, עמ' 9 במחברת.

47. האינפלציה עלתה מעבר לרצוי. את מי נאשים? (מאיה)

א. את הגידול באבטלה.

ב. עליית עלויות הייצור.

ג. א וב' נכונות.

ד. אף תשובה לא נכונה.

ב. נכונה (עמ' 21-22) במחברת. שימו לב שלגבי א' היחס הוא הפוך.

48. אם ישראל בהשוואה ל- OECD, משקיעה אחוז דומה של התוצר בחינוך, אז (אייל כ):

א. משקיעים יותר בכל ילד בישראל

ב. משקיעים פחות בכל ילד בישראל

ג. משקיעים בכל ילד זהה לממוצע ב- OECD

ד. אין קשר בין הדברים

תשובה נכונה: ב. יש באוכלוסיית יישראל יותר ילדים בממוצע מה- OECD והסכום מתחלק ליותר ילדים

49 בבריאות (אייל כ):

א. ישראל משקיעה כמו הממוצע ב- OECD אך הישראלים לא מרוצים

ב. ישראל משקיעה פחות מהממוצע ב- OECD ולכן הישראלים לא מרוצים

ג. ישראל משקיעה יותר מממוצע ב- OECD אך הישראלים לא מרוצים

ד. ישראל משקיעה פחות הממוצע ב- OECD אך הישראלים בכל זאת מרוצים

תשובה נכונה ד. עמ 31 בחוברת

50. ישראל (אייל כ)

א. גודל המגזר הציבורי גדול מהממוצע ב- OECD

ב. נוסעים בתחבורה ציבורית יותר מהממוצע ב- OECD

ג. משלמים מיסים ישירים יותר מהממוצע ב- OECD

ד. משלמים מיסים עקיפים יותר מהממוצע ב- OECD

ה. יש יותר מתשובה נכונה אחת

תשובה נכונה: ד. (עמ 32)

* **גרפים לבירור עמ' 6 טבלה, 7, 12, 13 (מה זה תוצר שלילי והשקעה שלילית), 30 (שני הגרפים),**